पाटीदार समाज का स्नेह मिलन
सागवाड़ा। गुजरातीलेउवा पाटीदार समाज का 24वां पाटीदार समाज स्नेह मिलन समारोह एवं खेलकूद प्रतियोगिता का आयोजन 3 जनवरी से नादिया में शुरू होगा। जिसको लेकर समाज के एक प्रतिनिधि मंडल ने सोमवार को यहां गामोठवाड़ा मार्ग स्थित विधायक कार्यालय पहुंच कर विधायक अनिता कटारा को निमंत्रण दिया।
जिसके बाद आयोजन की तैयारियों को लेकर खेल प्रबंध समिति की बैठक पाटीदार छात्रावास में हुई। जिसमें मुख्य अतिथि केशवलाल नादिया, अध्यक्ष गोविंद पाटीदार दीवड़ा छोटा एवं विशिष्ट अतिथि शिवशंकर पाटीदार भेमई, शिवराम कांतिलाल पाटीदार नादिया थे। रामलाल पाटीदार नादिया ने स्वागत उद्बोधन में आयोजन को लेकर समितियों द्वारा तैयारियां पूर्ण कर लेने की जानकारी दी। उन्होंने बताया कि प्रतियोगिता का उद्घाटन स्नेह मिलन समारोह विधायक अनिता कटारा के मुख्य आतिथ्य और पूर्व उप जिला प्रमुख प्रेमकुमार पाटीदार की अध्यक्षता में होगा।
खेल प्रबंध समिति के अध्यक्ष प्रभुलाल पाटीदार सिलोही ने बताया कि प्रतियोगिता में वालीबॉल डायरेक्ट इनडायरेक्टर, क्रिकेट, बेडमिंटन सीनियर जूनियर तथा टेबल टेनिस के खेल होंगे। उन्होंने अब तक प्रविष्ठयां जमा नहीं कराने वाले समाज के गांवों से 31 दिसंबर तक प्रतिविष्ठयां जमा करा देने की अपील की।
hin_Deva hin_Deva hin_Deva hin_Deva